CELEX: 62011TN0659
Language: mt
Date: 2011-12-21 00:00:00
Title: Kawża T-659/11: Rikors ippreżentat fil- 21 ta’ Diċembru 2011 — Il-Kummissjoni vs UASI — European Alliance for Solutions and Innovations (EASI European Alliance Solutions Innovations)

25.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 58/14
            
         Rikors ippreżentat fil-21 ta’ Diċembru 2011 — Il-Kummissjoni vs UASI — European Alliance for Solutions and Innovations (EASI European Alliance Solutions Innovations)
   (Kawża T-659/11)
   2012/C 58/27
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentanti: A. Berenboom, A. Joachimowicz, u M. Isgour, avukati, J. Samnadda, u F. Wilman, aġenti)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra fil-proċedimenti quddiem il-Bord tal-Appell: European Alliance for Solutions and Innovations Ltd (Londra, ir-Renju Unit)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-11 ta’ Ottubru 2011 fil-Każ R 1991/2010-4;
            
         
               —
            
            
               tiddikjara għalhekk bħala invalida t-trade mark Komunitarja Nru 6112403 irreġistrata fis-17 ta’ Ottubru 2008 mill-parti l-oħra fil-proċedimenti quddiem il-Bord tal-Appell fil-klassijiet 36, 37, 44 u 45; u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: it-trade mark figurattiva “EASI European Alliance Solutions Innovations” bil-kulur “isfar, blu ċar, blu” għal servizzi fil-klassijiet 36, 37, 44 u 45 — reġistrazzjoni tat-trade mark Komunitarja Nru 6112403.
   
      Proprjetarju tat-trade mark Komunitarja: il-parti l-oħra fil-proċedimenti quddiem il-Bord tal-Appell
   
      Parti li qed titlob id-dikjarazzjoni ta’ invalidità tat-trade mark Komunitarja: ir-rikorrenti
   
      Motivazzjoni tat-talba għal dikjarazzjoni ta’ invalidità: il-parti li qed titlob id-dikjarazzjoni ta’ invalidità bbażat it-talba tagħha fuq ir-raġunijiet assoluti stabbiliti fl-Artikolu 52(1)(a) flimkien mal-Artikolu 7(1)(c) u (h) tar-Regolament tal-Kunsill (KE) Nru 207/2009.
   
      Deċiżjoni tad-Diviżjoni tal-Kanċellazzjoni: talba għal dikjarazzjoni ta’ invalidità miċħuda.
   
      Deċiżjoni tal-Bord tal-Appell: appell miċħud
   
      Motivi invokati: id-deċiżjoni kkontestata tikser l-Artikolu 7(1)(h) tar-Regolament tal-Kunsill Nru 207/2009 flimkien mal-Artikolu 6b(1) tal-Konvenzjoni ta’ Pariġi sa fejn it-trade mark Komunitarja ġiet irreġistrata, għalkemm ir-reġistrazzjoni tagħha hija pprojbita skont dawn id-dispożizzjonijiet. Id-deċiżjoni kkontestata tikser ukoll l-Artikolu 7(1)(g) sa fejn din ir-reġistrazzjoni tqarraq bil-pubbliku peress li twasslu sabiex jemmen li l-prodotti u s-servizzi li għalihom it-trade mark Komunitarja hija rreġistrata huma approvati u promossi mill-Unjoni Ewropea jew minn waħda mill-istituzzjonijiet tagħha.